b'\n_START_ARTICLE_\nMaja Vti\xc4\x8d\n_START_PARAGRAPH_\nMaja Vti\xc4\x8d (s. 27. tammikuuta 1988 Novo mesto, Jugoslavia) on slovenialainen m\xc3\xa4kihypp\xc3\xa4\xc3\xa4j\xc3\xa4._NEWLINE_Vti\xc4\x8d on kilpaillut Continental Cupissa vuodesta 2004 l\xc3\xa4htien. H\xc3\xa4n on voittanut kolme kilpailua ja sijoittunut kolmen parhaan joukkoon yhteens\xc3\xa4 12 osakilpailussa. Continental Cupin kokonaiskilpailussa h\xc3\xa4n oli kolmas kaudella 2011\xe2\x80\x932012. Maailmancupissa h\xc3\xa4n saavutti ensimm\xc3\xa4isen palkintosijansa helmikuussa 2014 Hinzenbachissa sijoituttuaan kolmanneksi. H\xc3\xa4n oli joulukuussa 2015 toinen Lillehammerissa sek\xc3\xa4 tammikuussa 2016 Za\xc5\x8dn kilpailuissa kolmas ja toinen. Ensimm\xc3\xa4isen voittonsa h\xc3\xa4n saavutti Ljubnossa 13. helmikuuta 2016. Ljubnon toisessa kilpailussa h\xc3\xa4n oli toinen, samoin 19. helmikuuta 2016 Lahdessa. Almatyssa h\xc3\xa4n oli 28. helmikuuta kolmas. Maailmancupin kokonaiskilpailussa h\xc3\xa4n oli kolmas kaudella 2015\xe2\x80\x932016 sek\xc3\xa4 kuudes kausilla 2013\xe2\x80\x932014 ja 2014\xe2\x80\x932015._NEWLINE_Vti\xc4\x8d osallistui MM-kisoihin ensimm\xc3\xa4ist\xc3\xa4 kertaa vuonna Oslossa 2011. Tuolloin h\xc3\xa4n sijoittui normaalim\xc3\xa4en kilpailussa viidenneksi. Val di Fiemmess\xc3\xa4 2013 h\xc3\xa4n oli normaalim\xc3\xa4en 19:s. Sot\xc5\xa1in olympialaisissa 2014 h\xc3\xa4n oli normaalim\xc3\xa4en kilpailussa kuudes. Falunin MM-kilpailuissa 2015 h\xc3\xa4n oli normaalim\xc3\xa4en 13:s ja sekajoukkuem\xc3\xa4ess\xc3\xa4 viides. Lahdessa 2017 Vti\xc4\x8d hypp\xc3\xa4si 17:nneksi. Nuorten MM-kilpailuissa h\xc3\xa4n sai pronssia henkil\xc3\xb6kohtaisessa kilpailussa 2007.'